
ΤΕΥΧΟΣ ΔΕΥΤΕΡΟ 


Αρ 


. Φύλλου 589 


ΑΠΟΦΑΣΕΙΣ 

Αριθμ. αττόφ. 595/1-2- 2018 

Έγκριση του Κανονισμού Διδακτορικών Σπου¬ 
δών του Τμήματος Νοσηλευτικής του Εθνικού και 

Καποδιστριακού Πανεπιστημίου Αθηνών 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 

ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚΑ' 114), 

2. την αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚΑ' 148), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν, 

6. το π.δ. 85/31-5-2013 (ΦΕΚ Α' 124) «Ίδρυση, μετο- 
νομασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

7. την απόφαση της Συγκλήτου του Ε.Κ.Π.Α. (8η συνε¬ 
δρία, 28-12-2017), 

8. το απόσπασμα πρακτικών της Συνέλευσης του 
Τμήματος Νοσηλευτικής του Ε.Κ.Π.Α. (συνεδρίαση 3η/ 
04-12-2017), 

9. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, 
αποφασίζουμε: 

Την έγκριση του Κανονισμού Διδακτορικών Σπουδών 
του Τμήματος Νοσηλευτικής του Εθνικού και Καποδι- 
στριακού Πανεπιστημίου Αθηνών ως ακολούθως: 

Άρθρο 1: 

Γενικές Αρχές 

Οι Διδακτορικές Σπουδές του Τμήματος Νοσηλευτικής 
του Εθνικού και Καποδιστριακού Πανεπιστημίου Αθηνών 
οργανώνονται και λειτουργούν σύμφωνα με τις διατά¬ 


ξεις του ν. 4485/2017 και του εν γένει θεσμικού πλαισίου 
όπως κάθε φορά ισχύει. Αποσκοπούν στην προαγωγή 
της πρωτότυπης επιστημονικής έρευνας και οδηγούν 
στην απόκτηση Διδακτορικού Διπλώματος (Δ.Δ.), το 
οποίο πιστοποιεί την εκπόνηση πρωτότυπης επιστημο¬ 
νικής έρευνας και την ουσιαστική συνεισφορά του/της 
κατόχου του στην εξέλιξη της γνώσης στον αντίστοιχο 
επιστημονικό κλάδο. 

Άρθρο 2: 

Δικαίωμα υποβολής αίτησης 

για εκπόνηση Διδακτορικής Διατριβής 

Δικαίωμα υποβολής αίτησης για εκπόνηση Διδα¬ 
κτορικής Διατριβής έχει ο/η κάτοχος Διπλώματος Με¬ 
ταπτυχιακών Σπουδών (Δ.Μ.Σ.) Α.Ε.Ι. της ημεδαπής ή 
αναγνωρισμένου ως ισότιμου της αλλοδαπής ή ενιαί¬ 
ου και αδιάσπαστου τίτλου σπουδών μεταπτυχιακού 
επιπέδου του άρθρου 46 του ν. 4485/2017, καθώς και 
απόφοιτοι σχολών ή τμημάτων με κύκλο σπουδών δι¬ 
άρκειας 6 ετών. 

Σε ειδικές περιπτώσεις π.χ. λόγω ιδιαίτερου επιστημο¬ 
νικού ή επαγγελματικού έργου, έρευνα, δημοσιεύσεις 
σε επιστημονικά περιοδικά υψηλού κύρους κ.ά. γίνεται 
αιτιολογημένα δεκτός, με απόφαση Συνέλευσης του 
Τμήματος (ΣΤ), ως Υποψήφιος Διδάκτορας (ΥΔ) και μη 
κάτοχος Δ.Μ.Σ. (άρθρο 38 του ν. 4485/2017). Στην περί¬ 
πτωση αυτή η Συνέλευση τουΤμήματος αποφασίζει κατά 
περίπτωση εάν οι Υποψήφιοι Διδάκτορες (ΥΔ) πρέπει να 
παρακολουθήσουν μαθήματα, σεμινάρια ή εργαστήρια. 

Άρθρο 3: 

Διαδικασία υποβολής αίτησης 

για εκπόνηση Διδακτορικής Διατριβής 

Ο/Η ενδιαφερόμενος/η υποβάλλει κατά τη διάρκεια 
κάθε ακαδημαϊκού έτους (παρ. 2, άρθ. 38, ν. 4485/2017), 
και ειδικότερα στις ημερομηνίες από 1 Σεπτεμβρίου έως 
30 Ιουνίου, σχετική αίτηση τις η μέρες Δευτέρα, Τετάρτη 
και Παρασκευή ώρες 12.00 -14.00 στη Γραμματεία του 
Τμήματος Νοσηλευτικής του Εθνικού και Καποδιστρια- 
κού Πανεπιστημίου Αθηνών, Δήλου ΙΑ, Γουδί. 

Οι ενδιαφερόμενοι μπορούν να ενημερώνονται από τη 
Γραμματεία ή το διαδικτυακό τόπο τουΤμήματος στην 
ηλεκτρονική διεύθυνση νννννν.ηυΐ'δ.υοΒ.ςιΐ'. 

Άρθρο 4: 

Απαιτούμενα Δικαιολογητικά 

Έντυπο Αίτησης (παρέχεται από την Γραμματεία του 
Τμήματος και ηλεκτρονικά στην διεύθυνση νννννν.ηυΓί. 
υο3·9Γ) όπου αναγράφονται: 

- ο προτεινόμενος τίτλος της Διδακτορικής Διατριβής 
(ΔΔ), 

- τεκμηριωμένη επιστημονική πρόταση και προσχέδιο 
Διδακτορικής Διατριβής, 

- προτεινόμενη γλώσσα εκπόνησηςτης Διδακτορικής 
Διατριβής, 

- προτεινόμενος/η Επιβλέπων/ούσα της Διδακτορικής 
Διατριβής 

2. Ερευνητικό Πρωτόκολλο Διδακτορικής Διατριβής 
υπογεγραμμένο από τον προτεινόμενο Επιβλέποντα/ 
ούσα και μονογραφή σε κάθε σελίδα. 

3. Αναγνώριση ισοτιμίας του μεταπτυχιακού διπλώ¬ 
ματος από το Δ.Ο.Α.Τ.Α.Π. (για πτυχιούχους ΑΕΙ του εξω¬ 
τερικού). 

4. Αναλυτικό βιογραφικό σημείωμα με: 

- Φωτοτυπία αστυνομικού δελτίου ταυτότητας 

- Αντίγραφο Πτυχίου 

- Αντίγραφο Μεταπτυχιακού Διπλώματος 

- Αναλυτική βαθμολογία των μεταπτυχιακών σπουδών 

- Αντίγραφο διπλωματικής μεταπτυχιακής εργασίας 
σε ψηφιακή και έντυπη μορφή 

- Πιστοποιητικό γλωσσομάθειας ή ελληνομάθειας 

- Συστατικές επιστολές από Καθηγητές/τριες Α.Ε.Ι, ή 
εργοδότες 

- Δημοσιεύσεις 

Το ερευνητικό πρωτόκολλο θα κατατίθεται στην κε¬ 
ντρική Γραμματεία, η οποία θα το παραπέμπει στην Επι¬ 
τροπή Ηθικής και Δεοντολογίας του Τμήματος (σχετικές 
οδηγίες στο παράρτημα) για έγκριση. Η βεβαίωση της 
επιτροπής μαζί με το ερευνητικό πρωτόκολλο κατατίθε¬ 
ται εκ νέου στην κεντρική Γραμματεία. 

Άρθρο 5: 

Διαδικασία επιλογής υποψηφίων διδακτόρων 

Η Συνέλευση του Τμήματος (ΣΤ), αφού λάβει υπόψη 
τις αιτήσεις που έχουν υποβληθεί, τις κατηγοριοποιεί με 
βάση τη συνάφεια του ερευνητικού αντικειμένου, και 
ορίζει μία τριμελή επιτροπή ανά κατηγορία αιτήσεων. 

Κάθε τριμελής επιτροπή, που αποτελείται από μέλη 
Δ.Ε.Π. του Τμήματος, εξετάζει τις αντίστοιχες αιτήσεις 
και τα συνυποβαλλόμενα έγγραφα και καλεί τους Υπο¬ 
ψηφίους σε συνέντευξη. Κατόπιν υποβάλλει στη Συνέ¬ 
λευση του Τμήματος αναλυτικό υπόμνημα στο οποίο 
αναγράφονται οι λόγοι για τους οποίους κάθε ωποψή- 
φιος/α πρέπει ή δεν πρέπει να γίνει δεκτός/ή, καθώς και 
ο προτεινόμενος/η Επιβλέπων/ούσα, εφόσον αυτός δεν 
έχει προταθεί από τον Υποψήφιο/α. Η Συνέλευση του 
Τμήματος, αφού λάβει τη γνώμη του προτεινόμενου/ης, 
τη συνεκτιμά με το υπόμνημα της επιτροπής και εγκρίνει 
ή απορρίπτει αιτιολογημένα την αίτηση του Υποψηφίου/ 
ας. 

Στην εγκριτική απόφαση ορίζεται και η γλώσσα συγ¬ 
γραφής της Διδακτορικής Διατριβής (άρθρο 38 του 
ν. 4485/2017). 


Μετά την εγγραφή των Υποψηφίων Διδακτόρων και 
τον ορισμό των Τριμελών Συμβουλευτικών Επιτροπών 
(ΤΣΕ), τα ονόματα των Υποψήφιων Διδακτόρων, των Επι- 
βλεπόντων μελών Δ.Ε.Π. ή Ερευνητών/τριών, οι τίτλοι 
των εκπονούμενων Διδακτορικών Διατριβών και σύντο¬ 
μη περίληψη αυτών, καθώς και τα μέλη των Τριμελών 
Συμβουλευτικών Επιτροπών αναρτώνταιαπότη Γραμμα¬ 
τεία του Τ μήματος στον διαδικτυακό τόπο του Ιδρύματος 
στην Ελληνική και στην Αγγλική γλώσσα (άρθρο 38 του 
ν. 4485/2017). 

Άρθρο 6: 

Επίβλεψη Διδακτορικής Διατριβής 

1. Επιβλέπων/ουσα Διδακτορικής Διατριβής 

Δικαίωμα επίβλεψης Διδακτορικών Διατριβών έχουν 

τα μέλη Δ.Ε.Π. Α' βαθμίδας, Αναπληρωτή/τριας και 
Επίκουρου/ης του οικείου ή άλλου Α.Ε.Ι. ή Ερευνητές/ 
τριες Α', Β' ή Γ' βαθμίδας από ερευνητικά κέντρα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημίας 
Αθηνών ή ως διαφορετικά ορίζεται από το ισχύον εκά- 
στοτε νομοθετικό πλαίσιο (άρθρο 39 του ν. 4485/2017). 

Κάθε μέλος ΔΕΠ δεν μπορεί να επιβλέπει παράλληλα 
περισσότερες από 5 Διδακτορικές Διατριβές εκτός από 
τις περιπτώσεις που κάποιος/ιοι από τους ΥΔ βρίσκεται 
στο στάδιο της ολοκλήρωσης της Διδακτορικής Διατρι¬ 
βής. Αυτό τεκμηριώνεται με την κατάθεση του κειμένου 
της Διατριβής έστω και πριν την τελική του μορφή. 

2. Τριμελής Συμβουλευτική Επιτροπή 

Η Συνέλευση του Τμήματος αναθέτει στον/στην προ- 
τεινόμενο/η Επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της Διδακτορικής Διατριβής και ορίζειΤριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. 

Στην Επιτροπή του προηγούμενου εδαφίου μετέχουν 
ως μέλη, ο Επιβλέπων και δύο ακόμη μέλη Δ.Ε.Π. Α' 
βαθμίδας, Αναπληρωτή/τριας και Επίκουρου/ης από το 
οικείο ή άλλο Α.Ε.Ι. ή Καθηγητές/τριες αναγνωρισμένων 
ως ομοταγών ιδρυμάτων της αλλοδαπής, οι οποίοι είναι 
κάτοχοι Διδακτορικού Διπλώματος, ή Ερευνητές/τριες 
των βαθμιδών Α', Β' ή Γ' από ερευνητικά κέντρα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημί¬ 
ας Αθηνών ή από αναγνωρισμένα ερευνητικά κέντρα ή 
ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση Διδακτορική 
Διατριβή. 

Στη Συμβουλευτική Επιτροπή μετέχει τουλάχιστον ένα 
(1) μέλος Δ.Ε.Π. από τις τρεις πρώτες βαθμίδες του οικεί¬ 
ου Τμήματος (άρθρο 39 του ν. 4485/2017). 

2α. Αντικατάσταση μελών Τριμελούς Συμβουλευτικής 
Επιτροπής 

Αν για οποιονδήποτε λόγο ο/η Επιβλέπων/ουσα εκλεί- 
ψει ή διαπιστωμένα αδυνατεί να επιβλέψει για μεγάλο 
χρονικό διάστημα κατά τα ειδικότερα οριζόμενα στον 
Κανονισμό Διδακτορικών Σπουδών, η Συνέλευση του 

Τμήματος, εκτιμώντας τις περιστάσεις, αναθέτει σε άλλο 
άτομο την επίβλεψη, σύμφωνα με όσα ορίζονται στις 
προηγούμενες παραγράφους, είτε με δική της πρωτο¬ 
βουλία, είτε ύστερα από αίτηση του/της ΥΔ και γνώμη 
του/της προτεινόμενου/ης Επιβλέποντος/ουσας. Δια¬ 
φορετικά, αναθέτει σε ένα από τα άλλα δύο (2) μέλη 
της Τριμελούς Συμβουλευτικής Επιτροπής, ακόμη και 
καθ' υπέρβαση του μέγιστου αριθμού ΥΔ που μπορεί 
να επιβλέπεται ανά άτομο, σύμφωνα με όσα ορίζονται 
στον παρόντα Κανονισμό (άρθρο 39 του ν. 4485/2017). 

2β. Μετακίνηση/συνταξιοδότηση Επιβλέποντος/ουσας 

Αν ο/η αρχικά Επιβλέπων/ουσα μετακινηθεί σε άλλο 
Α.Ε.Ε ή Τμήμα Α.Ε.Ι. ή συνταξιοδοτηθεί, συνεχίζει να εκτε- 
λεί χρέη Επιβλέποντος/ουσας των Διδακτορικών Διατρι¬ 
βών που έχει αναλάβει και ο τίτλος απονέμεται από το 
Τμήμα Νοσηλευτικής του Εθνικού και Καποδιστριακού 
Πανεπιστήμιου Αθηνών (άρθρο 39 του ν. 4485/2017). 

Σε κάθε περίπτωση, τα αφυπηρετήσαντα μέλη τηςΤρι- 
μελούς Συμβουλευτικής Επιτροπής, με απόφαση της Συ¬ 
νέλευσης του Τμήματος, αντικαθίστανται από ισάριθμα 
μέλη, προκειμένου να οριστεί η Επταμελής Εξεταστική 
Επιτροπή για την κρίση της Διδακτορικής Διατριβής. 

3. Επταμελής Εξεταστική Επιτροπή 

Η Συνέλευση του Τμήματος Νοσηλευτικής ορίζει Επτα- 
μελή Εξεταστική Επιτροπή για την κρίση της Διδακτο¬ 
ρικής Διατριβής (παρ. 1, άρθρο 41, του ν. 4485/2017). 

Στην Επταμελή Εξεταστική Επιτροπή μετέχουν τα μέλη 
της Τριμελούς Συμβουλευτικής Επιτροπής, εκτός από 
τα αφυπηρετήσαντα μέλη αυτής, τα οποία με απόφαση 
τηςΣυνέλευσηςτουΤμήματοςαντικαθίστανται από ισά¬ 
ριθμα μέλη που πληρούν τα κριτήρια του δεύτερου και 
τρίτου εδαφίου της παραγράφου 2 του άρθρου 39 του ν. 
4485, καθώς και τέσσερα (4) επιπλέον μέλη, που πληρούν 
τα κριτήρια του δευτέρου εδαφίου της παραγράφου 2 
του άρθρου 39 του ν. 4485/2017. 

Τα υπόλοιπα μέλη της επιτροπής μπορεί να είναι μέλη 
ΔΕΠ Πανεπιστημίων της ημεδαπής ή ομοταγών ιδρυμά¬ 
των της αλλοδαπής, οι οποίοι είναι κάτοχοι Διδακτορικού 
Διπλώματος, Καθηγητές/τριες Α.Σ.Ε.Ι. ή μέλη Ε.Π.τωνΤΕΙ 
και της Α.ΣΠΑΙ.ΤΕ ή ερευνητές Α, Β ή Γ βαθμίδας από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών. 

Όλα τα μέλη της Επταμελούς Εξεταστικής Επιτροπής πρέ¬ 
πει να έχουν την ίδια ή συναφή επιστημονική ειδικότητα με 
αυτή, στην οποία ο/η ΥΔ εκπόνησε τη διατριβή του/της. 

Τα αφυπηρετήσαντα μέλη τηςΤριμελούς Συμβουλευ¬ 
τικής Επιτροπής, που αντικαταστάθηκαν, μπορούν να 
παρίστανται στη συνεδρίαση της Επταμελούς Εξεταστι¬ 
κής Επιτροπής χωρίς δικαίωμα ψήφου (άρθρα 39 και 41 
τουν. 4485/2017). 

Άρθρο 7: 

Χρονική διάρκεια, Δικαιώματα 

και Υποχρεώσεις Υποψηφίων Διδακτόρων 

1. Χρονική διάρκεια 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 


λογιακά έτη από την ημερομηνία ορισμού της Τριμε¬ 
λούς Συμβουλευτικής Επιτροπής (άρθρο 40, παρ. 1 του 
ν. 4485/2017). 

Η μέγιστη χρονική διάρκεια είναι έξι (6) πλήρη ημερο¬ 
λογιακά έτη, από την ημερομηνία ορισμού τηςΤριμελούς 
Συμβουλευτικής Επιτροπής, μέχρι την ημερομηνία κατά¬ 
θεσης του αιτήματος στη Γραμματεία του Τμήματος για 
ορισμό της Επταμελούς Εξεταστικής Επιτροπής. 

Μετά την άκαρπη παρέλευση αυτού του μέγιστου 
χρόνου ο/η ΥΔ διαγράφεται κατόπιν απόφασης της Συ¬ 
νέλευσης του Τ μήματος. 

Ο/Η ΥΔ μπορεί κατά τη διάρκεια των σπουδών του/ 
της στο Διδακτορικό Πρόγραμμα να ζητήσει με επαρκώς 
αιτιολογημένη αίτηση του/της την αναστολή φοίτησης. 
Η αίτηση αναστολής εγκρίνεται από τη Συνέλευση του 
Τμήματος και η αναστολή δεν μπορεί να υπερβαίνει το 
ένα (1) έτος. 

Ο χρόνος της αναστολής φοίτησης δεν προσμετράται 
στην προβλεπόμενη μέγιστη χρονική διάρκεια εκπόνη¬ 
σης Διδακτορικής Διατριβής Κατά τη διάρκεια της ανα¬ 
στολής φοίτησης δεν επωφελούνται των δικαιωμάτων 
και των παροχών που προβλέπονται για τους ΥΔ. 

2. Δικαιώματα και Υποχρεώσεις 

Οι ΥΔ υποχρεούνται σε ανανέωση εγγραφής ανά ακα¬ 
δημαϊκό έτος (άρθρο 45, παρ. 2 του ν. 4485/2017). 

Απαραίτητη προϋπόθεση για την ολοκλήρωση και 
υποστήριξη της Διατριβής είναι, οι ΥΔ να έχουν: 

α) τουλάχιστον μία ανακοίνωση των αποτελεσμάτων 
της Διατριβής σε εθνικό ή διεθνές συνέδριο με κριτές και 

β) τουλάχιστον μία δημοσίευση σε εθνικό ή διεθνές 
επιστημονικό περιοδικό με κριτές. 

- Οι ΥΔ κάθε έτος, παρουσιάζουν προφορικά και υπο¬ 
βάλλουν και εγγράφως αναλυτικό υπόμνημα ενώπιον 
τηςΤριμελούς Συμβουλευτικής Επιτροπής, σχετικά με 
την πρόοδο της Διδακτορικής Διατριβής τους. Αντίγρα¬ 
φο του υπομνήματος, καθώς και σχόλια επ' αυτού από 
τον/την Επιβλέποντα/ουσα ή την Τριμελή Συμβουλευτι¬ 
κή Επιτροπή και Εκθέσεις Προόδου καταχωρίζονται στον 
ατομικό φάκελο του/της Υποψηφίου/ας (άρθρο 40, παρ. 2 
του ν. 4485/2017). 

- Ο/Η ΥΔ και η ΤΣΕ τους, οφείλουν να ενημερώνουν 
τη ΣΤ με ετήσιες Εκθέσεις Προόδου για την πρόοδο της 
Διδακτορικής Διατριβής. Ο/Η Επιβλέπων/ούσα καλούν 
τουλάχιστον μια φορά ανά εξάμηνο τον/την ΥΔ για να 
ελέγχουν την πρόοδο της Διδακτορικής Διατριβής (συ¬ 
γκέντρωση, ανάλυση, επεξεργασία στοιχείων, συγκέ¬ 
ντρωση ταξινόμηση της βιβλιογραφίας, συγγραφή γε¬ 
νικού μέρους). Εάν τα υπάρχοντα στοιχεία θεωρούνται 
επαρκή και κατά την κρίση της ΤΣΕ (τα μέλη της οποί¬ 
ας ανταλλάσσουν συχνά απόψεις), η ΤΣΕ δίδει γραπτή 
εντολή στον/στην ΥΔ για την έναρξη της συγγραφής της 
Διατριβής. Ο/Η ΥΔ έχει υποχρέωση να τηρεί τις προθε¬ 
σμίες και να είναι συνεπής προς τις υποχρεώσεις του. 
Σε περίπτωση που ολιγορήσει ο/η Επιβλέπων/ούσα ή 
τα μέλη της ΤΣΕ, τότε είναι υποχρέωση του/της ΥΔ να 
υπενθυμίσει και να ζητήσει από την ΤΣΕ του να προω¬ 
θηθεί η Διδακτορική του/της Διατριβή. 

- Οι Διδακτορικές σπουδές προσφέρονται δωρεάν. 

- Οι ΥΔ έχουν μέχρι πέντε (5) πλήρη ακαδημαϊκά έτη 
από την πρώτη εγγραφή τους, όλα τα δικαιώματα και τις 
παροχές που προβλέπονται και για τους φοιτητές του 
δεύτερου κύκλου σπουδών. Μέχρι και πέντε (5) έτη μετά 
την ολοκλήρωση της Διδακτορικής Διατριβής, διατη¬ 
ρούν δικαιώματα πρόσβασης, δανεισμού και χρήσης 
των ηλεκτρονικών υπηρεσιών των πανεπιστημιακών 
βιβλιοθηκών(άρθρο 40, παρ. 3 του ν. 4485/2017). 

- Οι ΥΔ έχουν τη δυνατότητα διεξαγωγής μέρους της 
έρευνας τους σε άλλο ίδρυμα/ινστιτούτο/ερευνητικό 
κέντρο/επιχείρηση της ημεδαπής ή της αλλοδαπής. 

- Οι ΥΔ έχουν τη δυνατότητα να συμμετέχουν σε συ- 
νέδρια/ημερίδες/εργαστήρια. 

- Οι ΥΔ έχουν την δυνατότητα να απασχολούνται στο 
Τμήμα, εφόσον προκύπτει σχετική ανάγκη και περιλαμ¬ 
βάνεται σχετική δαπάνη στον προϋπολογισμό. 

Με πρόταση της Συνέλευσης του Τμήματος και κοι¬ 
νή απόφαση των Υπουργών Παιδείας και Οικονομικών 
μπορεί να ανατίθεται σε ΥΔ η επικουρία Μελών Δ.Ε.Π. σε 
προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρθρο 9, παράγραφος 3, εδάφιο ε, του ν. 3685/2008). 

Υποψήφιοι/ες διδάκτορες που εμπίπτουν στο άρθρο 
19 παρ. 4 του ν. 4452/17 δύναται να προσλαμβάνονται 
ως ακαδημαϊκοί υπότροφοι δια πράξεως του οικείου 
Τμήματος με σχέση εργασίας ιδιωτικού δικαίου ορισμέ¬ 
νου χρόνου για τη διεξαγωγή διδακτικού, ερευνητικού, 
επιστημονικού, οργανωτικού, εργαστηριακού ή κλινικού 
έργου καθοριζόμενου διατηςσυμβάσεως. Η προκήρυξη 
του γνωστικού αντικειμένου γίνεται έπειτα από πρόταση 
της Γενικής Συνέλευσης του Τομέα και έγκριση από τη 
Συνέλευση του Τμήματος. Η διάρκεια της συμβάσεως 
καθορίζεται μέχρι ενός πανεπιστημιακού έτους κατά πε¬ 
ρίπτωση, ανάλογα με τις ανάγκες του Τομέα. Δύναται 
αυτή να ανανεώνεται ή να παρατείνεται, πλην όμως ο 
συνολικός χρόνος πρόσληψης δεν δύναται να υπερβεί 
τα τρία (3) πανεπιστημιακά έτη. Η απασχόληση των ανω¬ 
τέρω δύναται να είναι πλήρης ή μερική και η κάλυψη 
της αποζημίωσης τους θα γίνεται από υποτροφίες και 
πόρους που θα εξασφαλίζει το Τμήμα, χωρίς αύξηση της 
κρατικής επιχορήγησης προς το οικείο Α.Ε.Ι. και σύμφω¬ 
να με τις κείμενες διατάξεις. 

Άρθρο 8: 

Εκπόνηση της Διδακτορικής Διατριβής 

1. Ορισμός/αλλαγή θέματος Διδακτορικής Διατριβής 

Με ευθύνη της ΤΣΕ, κατατίθεται εντός τριμήνου από 

την αποδοχή του/της ΥΔ από τοΤμήμα (ημερομηνία ΣΤ) 
στη Γραμματεία του Τμήματος, το ακριβές θέμα της Δι¬ 
δακτορικής Διατριβής. 

Σε περίπτωση αλλαγής του θέματος της Διδακτορι¬ 
κής Διατριβής ο ελάχιστος χρόνος για την απόκτηση 
του Διδακτορικού Διπλώματος υπολογίζεται από τον 
καθορισμό του νέου θέματος. 

2. Οδηγίες συγγραφής Διδακτορικής Διατριβής 

Το τεύχος της Διδακτορικής Διατριβής θα πρέπει να 
μορφοποιηθεί σύμφωνα με τα παρακάτω: 


Γραμματοσειρά Τίιπθ5 Νονν Κοιύίβπ ή ΑιίβΙ, Μέγεθος 
Γραμματοσειράς 12, Διάστιχο 1,5. 

Στην αρχή του τεύχους θα πρέπει να υπάρχουν τα Πε¬ 
ριεχόμενα ενώ στο τέλος η Περίληψη/Α65ΐΓ3εΐ καθώς 
και η Βιβλιογραφία με το σύστημα Ηθη/θιγΙ ή \/3ηςουνθΓ. 

Το εξώφυλλο θα πρέπει να είναι ανοικτού μπλε χρώ¬ 
ματος και οι 4 πρώτες σελίδες να είναι σύμφωνα με υπό¬ 
δειγμα που θα παραλάβει με ευθύνη του ο/η ΥΔ από την 
Γραμματεία του Τμήματος. 

Στη ράχη του τεύχους θα αναγράφεται επάνω «Δ.Δ.», 
στη μέση το Ονοματεπώνυμο του/της ΥΔ και στο κάτω 
μέρος «ΑΘΗΝΑ και η χρονολογία». 

Στο εσώφυλλο κάθε κατατιθέμενης και εγκρινόμενης 
Διδακτορικής Διατριβής του Πανεπιστημίου, να μνημο¬ 
νεύεται, σε εμφανές σημείο, η σύνθεση της Τριμελούς 
Συμβουλευτικής Επιτροπής, καθώς και της Επταμελούς 
Εξεταστικής Επιτροπής της Διατριβής. 

Σε περίπτωση αφυπηρέτησης Επιβλέποντος ή μελών 
της Τριμελούς Συμβουλευτικής Επιτροπής να αναφέ- 
ρεται η αρχική σύνθεση της επιτροπής πριν από την 
αντικατάσταση τους και στη συνέχεια να μνημονεύεται 
η αντικατάσταση του Επιβλέποντος ή των μελών της 
Τριμελούς και να αναφέρεται η σύνθεση της Επταμελούς 
Εξεταστικής Επιτροπής. 

3. Γλώσσα συγγραφής Διδακτορικής Διατριβής 

Η Διδακτορική Διατριβή συντάσσεται σε γλώσσα που 
αποφασίζει η Συνέλευση του Τμήματος, όταν είναι διά¬ 
φορη της ελληνικής, η οποία λαμβάνει υπόψη τη γλώσσα 
συγγραφής που έχει προτείνει ο/η ΥΔ στην αίτηση του/ 
της (άρθρο 38 παρ. 2 &3 του ν. 4485/2017). 

Άρθρο 9: 

Κρίση της Διδακτορικής Διατριβής 

Μετά την ολοκλήρωση της συγγραφής της Διδακτο¬ 
ρικής Διατριβής, η Τριμελής Συμβουλευτική Επιτροπή 
δέχεται ή απορρίπτει αίτηση του/της Υποψηφίου/ας για 
τη δημόσια υποστήριξη και την αξιολόγηση της. Αν ηΤΣΕ 
αποδεχθεί την αίτηση του/της Υποψηφίου/ας, συντάσσει 
αναλυτική εισηγητική έκθεση και την υποβάλλει στη Συ¬ 
νέλευση του Τ μήματος ζητώντας τον ορισμό Επταμελούς 
Εξεταστικής Επιτροπής για την κρίση της Διδακτορικής 
Διατριβής. 

Σε περίπτωση που η ΤΣΕ απορρίψει την αίτηση του/ 
της ΥΔ για τη δημόσια υποστήριξη της Διατριβής (ορισμό 
Επταμελούς Εξεταστικής Επιτροπής), ο/η ΥΔ σε συνεν¬ 
νόηση με τον/την Επιβλέπων/ούσα επανέρχεται με νέα 
αίτηση, σε χρονικό διάστημα που δεν πρέπει να ξεπερνά 
τους τρεις (3) μήνες, αφού έχει ακολουθήσει τις σχετικές 
υποδείξεις της Επιτροπής. 

Η Συνέλευση του Τμήματος εγκρίνει το αίτημα τηςΤρι- 
μελούς Συμβουλευτικής Επιτροπής για ορισμό Επταμε¬ 
λούς Εξεταστικής Επιτροπής (προτείνει και τα μέλη) σε 
εύλογο χρόνο και όχι αργότερα από ένα (1) μήνα. 

Η ημερομηνία της κρίσης της Διατριβής ορίζεται με 
απόφαση του/της Επιβλέπων/ούσα σε συνεννόηση με 
τον/την ΥΔ και πρέπει να απέχει τουλάχιστον 20 ημέρες 
από την κοινοποίηση της πρόσκλησης, σε καμία περί- 

πτώση όμως να μην υπερβαίνει τον ένα μήνα και κοινο¬ 
ποιείται στην επιστημονική κοινότητα με ανάρτηση στο 
διαδικτυακό τόπο του Τμήματος. 

Ο/Η ΥΔ υποχρεούται να παραδώσει στα μέλη της Επτα- 
μελούς Εξεταστικής Επιτροπής από ένα τεύχος (σύνολο 
7) σε έντυπη ή και ψηφιακή μορφή. 

Εάν η διατριβή γραφτεί σε ξένη γλώσσα πρέπει να 
υπάρχει περίληψη στα ελληνικά. 

Ο/Η ΥΔ προσκομίζει υπεύθυνη δήλωση πως η διατριβή 
δεν είναι προϊόν λογοκλοπής. 

Η Διδακτορική Διατριβή υποστηρίζεται δημόσια από 
τον/την ΥΔ. 

Η διαδικασία της δημόσιας υποστήριξης προϋποθέτει 
τη φυσική παρουσία των τεσσάρων (4) τουλάχιστον με¬ 
λών της Εξεταστικής Επιτροπής, ενώ τα λοιπά μέλη μπο¬ 
ρούν να συμμετέχουν και μέσω τηλεδιάσκεψης (παρ. 3, 
αρ.41,ν. 4485/2017). 

Η διάρκεια της παρουσίασης δεν πρέπει να υπερβαίνει 
τα 30 λεπτά της ώρας. 

Στη συνέχεια, η Εξεταστική Επιτροπή συνεδριάζει χω¬ 
ρίς την παρουσία τρίτων, κρίνει την εργασία ως προς την 
ποιότητα, την πληρότητα, την πρωτότυπη σκέψη και τη 
συμβολή της στην επιστήμη και με βάση τα κριτήρια 
αυτά την εγκρίνει, με πλειοψηφία πέντε (5) τουλάχιστον 
από τα μέλη της (άρθρο 41, παρ. 3 του ν. 4485/2017) 
και αξιολογεί τη Διδακτορική Διατριβή με τους βαθμούς 
ΚΑΛΩΣ, ΛΙΑΝ ΚΑΛΩΣ ή ΑΡΙΣΤΑ. Για την απόφαση της η 
Επιτροπή συντάσσει πρακτικό Αξιολόγησης. 

Ο/Η επιβλέπων/ούσα τηρεί τα πρακτικά της εξεταστι¬ 
κής διαδικασίας τα οποία αφού υπογραφούν από όλα τα 
μέλη της Εξεταστικής Επιτροπής, κατατίθενται στη Γραμ¬ 
ματεία του Τμήματος μαζί με το υπογεγραμμένο από τα 
μέλη της Εξεταστικής Επιτροπής τεύχος της διατριβής. 

Σε περίπτωση κατά την οποία το πρακτικό φέρει υπο¬ 
γραφές τεσσάρων μελών της Επταμελούς Επιτροπής, 
και πέμπτο μέλος έχει υπογράψει την εισηγητική έκθε¬ 
ση, ο τίτλος θεωρείται ότι έχει χορηγηθεί εγκύρως (ν. 
4186/2013, άρθρο 39, παρ. 18). 

Σε περίπτωση που, η Επταμελής Επιτροπή κρίνει ότι 
η Διατριβή χρήζει διορθώσεων π.χ. πλειοψηφία μελών, 
δίνεται προθεσμία ενός έως τριών μηνών υποβολής της 
Διατριβής με διορθώσεις. Ο/Η επιβλέπων/ούσα καταθέ¬ 
τει βεβαίωση ότι ο/η υποψήφιος/α υπέβαλε τη διατριβή 
με τις προσθήκες/αλλαγές. Σε περίπτωση που ο Υποψή¬ 
φιος δεν προβεί στις απαραίτητες αλλαγές θεωρείται ότι 
η διαδικασία της κρίσης δεν ολοκληρώθηκε και ο/η ΥΔ 
πρέπει να επανέλθει με νέα αίτηση του/της, εφόσον δεν 
έχει υπερβεί συνολικά τα 6 έτη. 

Άρθρο 10: 

Αναγόρευση - Καθομολόγηση διδακτόρων 

Ο/Η υποψήφιος/α αναγορεύεται σε διδάκτορα από 
τη Συνέλευση του Τμήματος. Μετά την αναγόρευση, 
χορηγείται από το Τμήμα, βεβαίωση ολοκλήρωσης και 
παρουσίασης της Διδακτορικής Διατριβής για χρήση σε 
διάφορες υπη ρεσίες. Ο οριστικός τίτλος του Διδάκτορα 
που χορηγείται από τον Πρύτανη δίνεται κατά την ορ¬ 
κωμοσία. Ο/Η ΥΔ προκειμένου να παραλάβει βεβαίωση 
ολοκλήρωσης υποχρεούται σε: 


• Κατάθεση διατριβής στο Ψηφιακό Αποθετήριο «ΠΕΡ¬ 
ΓΑΜΟΣ» (Βιβλιοθήκη Επιστημών Υγείας). 

• Κατάθεση διατριβής στο Εθνικό ΚέντροΤεκμηρίωσης. 

• Κατάθεση διατριβής στην Εθνική Βιβλιοθήκη της Ελ¬ 
λάδος (ν. 3149/2003, άρθρο 12, παρ. 7.α και 9). 

Άρθρο 11: 

Πνευματικά δικαιώματα 

Η έρευνα, που πραγματοποιείται στο πλαίσιο της Δι¬ 
δακτορικής Διατριβής, αποβλέπει πρωτίστως στην εκ¬ 
παίδευση του υποψήφιου διδάκτορα και στην απόκτηση 
ερευνητικής εμπειρίας που απαιτείται για την απονομή 
του διδακτορικού τίτλου, καθώς και για την περαιτέρω 
σταδιοδρομία του. 

Η εκπόνηση Διδακτορικής Διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

Ο συγγραφέας της Διδακτορικής Διατριβής είναι ο 
δικαιούχος του περιουσιακού και ηθικού δικαιώματος 
πνευματικής ιδιοκτησίας, του περιεχομένου της Διατρι¬ 
βής του, σύμφωνα με το ν. 2121/1993, όπως ισχύει. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις), που ενδεχομένως προκύψουν από τα αποτελέ¬ 
σματα της έρευνας της Διδακτορικής Διατριβής, ανήκουν 
τόσο στον διδάκτορα όσο και στον επιβλέποντα καθηγη¬ 
τή ή και σε άλλους ερευνητές που μετέχουν στην ερευνη¬ 
τική ομάδα, σύμφωνα με την ισχύουσα νομοθεσία. Δικαι¬ 
ώματα διανοητικής ιδιοκτησίας που προκύπτουν μετά 
το πέρας της Δ.Δ. λόγω της συνέχισης της αντίστοιχης 
έρευνας στο εργαστήριο ανήκουν αποκλειστικά στον 
επιστημονικό υπεύθυνο αυτήςτηςφάσηςτης έρευνας ή 
και σε άλλους ερευνητές. Για τα θέματα αυτά μπορεί να 
υπογράφει σύμβαση μεταξύ των μερών σε οποιοδήποτε 
στάδιο της έρευνας. 

Άρθρο 12: 

Διαγραφή υποψηφίων διδακτόρων 

Η Συνέλευση του Τμήματος Νοσηλευτικής, μετά την 
εισήγηση κατά πλειοψηφία της Τριμελούς Συμβουλευ¬ 
τικής Επιτροπής, δύναται να αποφασίσει τη διαγραφή 
Υποψηφίων Διδακτόρων εάν: 

- η πρόοδος τους κρίνεται ανεπαρκής ή στάσιμη, 

- έχουν αναιτιολόγητα διακόψει το έργο της εκπόνησης 
της διατριβής, 

- δεν υποβάλλουν ετήσια αναλυτικά υπομνήματα σχε¬ 
τικά με την πρόοδο της διατριβής του, 

- υπερβούν τη μέγιστη χρονική διάρκεια εκπόνησης 
Διδακτορικής Διατριβής, όπως ορίζεται στον παρόντα 
Κανονισμό, 

- έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα, 

- αυτοδίκαια κατόπιν αιτήσεως των Υποψηφίων Δι¬ 
δακτόρων. 

Άρθρο 13: 

Εκπόνηση Διδακτορικής Διατριβής 
με συνεπίβλεψη 

ΤοΤμήμα Νοσηλευτικής του ΕΚΠΑ μπορεί να συνεργά¬ 
ζεται με ερευνητικά κέντρα και ινστιτούτα της ημεδαπής 
για την εκπόνηση Διδακτορικής Διατριβής με συνεπίβλε¬ 
ψη, εφόσον πληρούνται οι προϋποθέσεις που προβλέπει 
το άρθρο 43, παρ. 3 του ν. 4485/2017. 

Στην περίπτωση αυτή, τη διοικητική ευθύνη της εκ¬ 
πόνησης της Διδακτορικής Διατριβής αναλαμβάνει το 
Τμήμα Νοσηλευτικής ΕΚΠΑ, ορίζεται ένας/μία Επιβλέ- 
πων/ούσα από κάθε συνεργαζόμενο Ίδρυμα/φορέα και 
η εκπόνηση της Διατριβής διαρκεί τουλάχιστον τρία (3) 
έτη από τον ορισμό των Επιβλεπόντων/ουσών μελών 
Δ.Ε.Π./ Ερευνητών/τριών. Τα σχετικά με τη διαδικασία 
εκπόνησης της Διατριβής, από την επιλογή του Υποψή¬ 
φιου Διδάκτορα έως και την απονομή του Διδακτορι¬ 
κού τίτλου, καθώς και η χορήγηση ενιαίου ή χωριστού 
τίτλου σε περίπτωση συνεργασίας μεταξύ Ιδρυμάτων, 
προβλέπονται στο οικείο Ε.Π.Σ., που καταρτίζεται από 
τα συνεργαζόμενα Τμήματα/φορείς και εγκρίνεται από 
την οικεία Σύγκλητο και τα συλλογικά όργανα διοίκησης 
των Ερευνητικών Κέντρων. 


Με απόφαση του Υπουργού Παιδείας, Έρευνας και 
Θρησκευμάτων, που δη μοσιεύεται στην Εφημερίδα της 
Κυβερνήσεως καθορίζεται κάθε σχετικό θέμα σχετικά 
με την εκπόνηση Διδακτορικών Διατριβών με αναγνω¬ 
ρισμένα ως ομοταγή ιδρύματα ή ερευνητικά κέντρα και 
ινστιτούτα της αλλοδαπής (παρ. 3, άρ. 43, ν. 4485/2017). 

Άρθρο 14: 

Μεταβατικές διατάξεις 

Οι διατάξεις του ν. 4485/2017 εφαρμόζονται και για 
τους/τις ΥΔ που έχουν γίνει δεκτοί/ές πριν από την 
έναρξη ισχύος του, εφόσον δεν έχει οριστεί, κατά την 
έναρξη της ισχύος του, η Επταμελής Εξεταστική Επι¬ 
τροπή του άρθρου 41 του νόμου (άρθρο 85, παρ. 5 του 
ν. 4485/2017). 

Ο παρών εσωτερικός κανονισμός ισχύει αναδρομικά 
και για τους Υποψήφιους Διδάκτορες που ήδη εκπονούν 
Διδακτορική Διατριβή στο Τμήμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ ΑΘΑΝΑΣΙΟΣ ΔΗΜΟΠΟΥΛΟΣ 





7670 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'589/22.02.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























